钦定古今图书集成/历象汇编/庶征典/第186卷 > 王充论衡 > 《贺嘉禾表》张仲素
## 钦定古今图书集成/历象汇编/庶征典/第186卷 > 王充论衡 > 《贺嘉禾表》张仲素

臣某等言：今月某日，伏见平卢淄青等州节度使、郓
州大都督府东平县官庄地内，有禾异垄双本，合成
一穗，画图奏进，传示百僚者。臣等中贺。谨按《瑞应图》
曰：“王者德茂而太平；君臣和，则嘉禾朱草以中萌。”言
不得中和之气，即不生也。伏惟陛下鼓和风，茂休德，
泰阶平于上下，大中建于人臣。神明是若，征兆必报。
“通彼殊垄，总其双茎，滋大泽以冥造，成嘉穗而荐和。
合为一，彰至化之会同；坚而好，表资生之丰实，推物
类以得天意，观绘事而拟灵篇，凡在班行，咸同庆幸，
不胜《云云》。”